Manuel Vázquez Castro

Manuel Vázquez Castro, coñecido como Manuel Barros,Peppino (2011), p. 16 nado na Trabanca (Padrón) o 1 de febreiro de 1844 e finado en Sevilla o 5 de xaneiro de 1885, foi un xornalista e escritor galego.

 Traxectoria 
Cursou os estudos primarios en Padrón e comezou os secundarios no Instituto de Santiago de Compostela. Comezou a traballar na oficina do escribán José María Batalla San Miguel. En 1862, con 18 anos, embarcou en Vigo con destino a a Cuba onde se iniciou como xornalista nas publicacións La Voz de Cuba e Juan Palomo, onde se defendía a causa española, o que o levou a se alistar como voluntario. 

Abandonou Cuba en marzo de 1871 con destino a Nova Orleáns, de onde pasou a Nova York, para asentarse en Newburgh, onde traballou como docente. En outubro de 1871 retornou a Galicia. En maio de 1872 emigrou novamente, desta volta a Buenos Aires, onde foi secretario de Carlos Casares, gobernador da provincia de Buenos Aires.Peppino (2011), p. 17 Tamén comezou a traballar en El Correo Español e fundou a Revista Galaica (que se podía considerar como o voceiro do Centro Galego de Buenos Aires). Aos poucos, fundou e dirixiu La Nación Española, onde publicou os poemas de Rosalía de Castro que despois aparecerían en "En las orillas del Sar". 

Participou en varias institucións como El Ateneo Español, a Beneficiencia Española, e sociedades recreativas.  

Foi presidente do primeiro Centro Gallego de Buenos Aires, que se constituíu en 1879, pero desapareceu moi cedo por problemas entre os directivos, para ser refundado, de novo, en 1907.
miniatura|esquerda|Ocios de un peregrino.
 Obras 
 Ocios de un peregrino. Apuntes de viaje, 1875.

 Vida persoal 
Casou en Buenos Aires con Paula Florido Toledo (quen tras enviuvar casaría con José Lázaro Galdiano) e tivo unha filla póstuma.

 Notas 

 Véxase tamén 

 Bibliografía 










 Ligazóns externas 

Categoría:Xornalistas de Padrón
Categoría:Galegos de Cuba
Categoría:Galegos da Arxentina
Categoría:Escritores de Galicia en lingua galega
Categoría:Nados en Padrón
Categoría:Nados en 1844
Categoría:Finados en 1885
Categoría:Escritores de Galicia coa obra no dominio público